
AVIZ


asupra propunerii legislative privind constituirea şi utilizarea fondurilor financiare pentru susţinerea instituţiilor de cult recunoscute din România








		Biroul permanent al Camerei Deputaţilor a trimis, cu adresa nr.327 din 11 decembrie 1997, Comisiei pentru drepturile omului, culte şi problemele minorităţilor naţionale, propunerea legislativă privind constituirea şi utilizarea fondurilor financiare pentru susţinerea instituţiilor de cult recunoscute din România.


		În şedinţa din 13 ianuarie 1998, comisia a analizat propunerea legislativă şi a hotărât, cu majoritate de voturi, să-i acorde aviz favorabil cu recomandarea de a fi avute în vedere sugestiile Consiliului Legislativ şi următoarele amendamente:

   Art.1 li.a)


   "Se constituie în fond propriu al unei comunităţi religoase locale, veniturile realizate ca urmare a :


- contribuţiei membrilor comunităţii religioase locale;


- folosirii sub diverse modalităţi a terenurilor şi spaţiilor disponibile;


- prestărilor de servicii prin unităţi specializate;


- valorificării produselor obţinute din unităţile productive proprii;


- donaţiilor de la persoane fizice şi juridice, române sau străine;


- sponsorizări,


înregistrate, declarate şi gestionate de organismul de conducere al comunităţii religioase locale".�
   Domnii deputaţi Şerban Rădulescu-Zoner, Marţian Dan şi alţii au propus ca în partea introductivă a textului art.1 lit.a) să se precizeze că este vorba de o comunitate religioasă ce funcţionează în conformitate cu dispoziţiile legale în vigoare, punct de vedere însuşit de membrii comisiei.   


Ca atare, textul va avea următoarea redactare: 


"Se constituie în fond propriu al unei comunităţi religoase locale care funcţionează potrivit legii, veniturile realizate ca urmare a :


- contribuţiei membrilor comunităţii religioase locale;


- folosirii sub diverse modalităţi a terenurilor şi spaţiilor disponibile;


- prestărilor de servicii prin unităţi specializate;


- valorificării produselor obţinute din unităţile productive proprii;


- donaţiilor de la persoane fizice şi juridice, române sau străine;


- sponsorizări,


înregistrate, declarate şi gestionate de organismul de conducere al comunităţii religioase locale".


�
   S-a avut în vedere necesitatea de a se ţine seama, în reglementare, de faptul că asistăm la o proliferare fără precedent a fenomenului sectant, incluzând şi unele secte ce propagă nesupunerea faţă de legi şi normele sociale şi o conduită antisocială pentru membrii lor.


   De asemenea, este necesară corelarea acestui text cu titlul propunerii legislative.�
�

   Art. 2 lit. b)


"Unitatea de cult locală se poate înfiinţa după înscrierea în bugetul statului a alocaţiei corespunzătoare".


 �
   Dl. deputat Marţian Dan a propus eliminarea textului de la art. 2 lit. b), amendament însuşit de comisie.�
   Textul, aşa cum este formulat în propunerea legislativă, poate aduce atingere principiului constituţional al autonomiei cultelor religioase faţă de stat deoarece el condiţionează posibilitatea înfiinţării unei unităţi de cult de înscrierea prealabilă, în bugetul de stat, a unei alocaţii pentru aceasta.

PREŞEDINTE,  








Marţian Dan 






































ÎNTOCMIT,





Ecaterina Ivăncescu

